Diari Oficial de la Generalitat Valenciana


Sumari del DOGV 4863, del 15-10-2004 (2004/10390)

Informació pública dels projectes de sector urbanitzable industrial: homologació modificativa (núm. 1), programa d'actuació integrada, pla parcial i projecte d'urbanització.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4863

Data del DOGV
:   15-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10664


Organisme emissor
:   Ajuntament de Bellús

Tipus de document
:   Anunci

Informació pública dels projectes de sector urbanitzable industrial: homologació modificativa (núm. 1), programa d'actuació integrada, pla parcial i projecte d'urbanització. [2004/M10277]
  
El Ple, en sessió celebrada el dia 16 de setembre de 2004, va adoptar entre altres el següent acord:
  
A instància d'Alfredo Marcos Martín, en nom i representació de la mercantil Promociones Proingis La Costera SL, s'aprova l'exposició al públic dels projectes de sector urbanitzable industrial: homologació modificativa (núm. 1), programa d'actuació integrada, pla parcial i projecte d'urbanització, en els següents termes:
  
Primer. Que es sotmeta a informació publica per termini d'un mes, conforme al que estableixen els articles 39 i 46 de la Llei 6/1994, de la Generalitat Valenciana, Reguladora de l'Activitat Urbanística, en el Diari Oficial de la Generalitat Valenciana així com en un periòdic d'àmplia difusió els projectes que s'acompanyen; el termini computarà a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest període els interessats en aquest procediment podran formular qualssevol al·legacions que al seu dret convinga, així com altres alternatives tecnicoeconòmiques, en aquest últim cas, es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació publica alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. En aquest cas, la prorroga es farà constar en l'expedient i es notificarà als que, per desconèixer-la, presenten pliques prematurament.
  
Segon. Simultàniament, es procedeix a remetre avís del present anunci als domicilis fiscals dels titulars cadastrals/registrals, conforme al que estableix l'article 46.3. Sense perjuí d'això i conforme al que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present anunci, i perquè servisca de notificació als titulars cadastrals amb domicili desconegut o a aquells el domicili dels quals no consta conforme a la informació que hi ha al cadastre.
  
Tercer. Aquest tràmit d'audiència se suspendria si no es procedira a l'aprovació definitiva per part de la COPUT, de l'homologació modificativa del PGOU número 1, que afecta el sector industrial.